CELEX: 62015TN0234
Language: da
Date: 2015-05-09 00:00:00
Title: Sag T-234/15: Sag anlagt den 9. maj 2015 — Systema Teknolotzis kai Pliroforikis mod Kommissionen

20150731045617012015/C 270/372342015TC27020150817DA01DAINFO_JUDICIAL20150509303121Sag T-234/15: Sag anlagt den 9. maj 2015 — Systema Teknolotzis kai Pliroforikis mod Kommissionen
 ---documentbreak--- C2702015DA3010120150509DA0037301312Sag anlagt den 9. maj 2015 — Systema Teknolotzis kai Pliroforikis mod Kommissionen
   (Sag T-234/15)2015/C 270/37Processprog: græsk
      Parter
   
   
      Sagsøger: Systema Teknolotzis AE Efarmogon Ilektronikis kai Pliroforikis (Athen, Grækenland) (ved advokat E. Georgilas)
   
      Sagsøgt: Europa-Kommissionen
   
      Sagsøgerens påstande
   
   
            —
         
         
            Sagsøgeren gives medhold i sagen.
         
      
            —
         
         
            Kommissionens afgørelse af 10. marts 2015 (SG-Greffe(2015) D/3003 af 11. marts 2015) vedrørende et krav om sagsøgerens tilbagebetaling af et samlet beløb på syvhundredesekstentusindetrehundredefireogtredive euro og fem cents (716334,05 EUR) med tillæg af renter annulleres.
         
      
            —
         
         
            Europa-Kommissionen tilpligtes at betale sagens omkostninger.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
            1.
         
         
            Første anbringende vedrører tilsidesættelse af artikel 89 i forordning nr. 1268/2012 (
                  1
               ) og begrundelsespligten (artikel 296 TEUF). Sagsøgeren har gjort gældende, at den anfægtede afgørelse ikke tilstrækkeligt, specifikt og præcist begrunder afslaget på sagsøgerens anmodning om tilbagebetaling af dennes gæld inden for rammerne af en forligsmæssig aftale på syv år for projekterne PlayMancer og MOBISERV. For så vidt angår projektet PowerUp er afgørelsen ligeledes et stiltiende afslag på anmodningen om tilbagebetaling af det skyldige beløb over tre år.
         
      
            2.
         
         
            Andet anbringende vedrører en urigtig anvendelse eller en overskridelse af den skønsmæssige beføjelse og en tilsidesættelse af princippet om god forvaltningsskik. Sagsøgeren har gjort gældende, at Kommissionen har undladt at tage vigtige forhold i betragtning, da den traf den anfægtede afgørelse, at den ikke iagttog væsentlige oplysninger, som blev forelagt den, og at den har vedtaget løsninger, som uundgåeligt fører til sagsøgerens økonomiske ruin.
         
      
            3.
         
         
            Tredje anbringende vedrører tilsidesættelse af proportionalitetsprincippet. Sagsøgeren har gjort gældende, at den anfægtede afgørelse ikke er en nødvendig foranstaltning for at opnå det finansielle mål, som forfølges. Afgørelsen påvirker sagsøgerens vitale interesser i unødvendigt omfang og truer selve sagsøgerens eksistens samt videreførelsen af dennes funktion som udvindings- og produktionsenhed.
         
      (
         1
      ) – Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362, s. 1).